**Sikerekben bővelkedő 2016/2017-es tanévet zárt**

**az oroszlányi Benedek Elek EGYMI**

A tanulásban akadályozott gyermekek **Országos Komplex Tanulmányi Versenyén Gyömrőn** – megyei győztesként - sorozatban másodszor képviselhette Komárom-Esztergom megyét az oroszlányi Benedek Elek EGYMI. A *Kirschner Dávid, Mitra Szilárd, Baranyai Zsolt, Pintér Dorka* összeállítású csapat az előkelő 5. helyen végzett. Ráadásul remek teljesítménye alapján *Kirschner Dávid* vehette át a zsűri különdíját!

A sport területén olyan kimagasló eredményt értek el az oroszlányiak, amire korábban még nem volt példa: négy sportágban is országos diákolimpiai döntőbe jutottak, s valamennyiben szereztek bajnoki címet!

Időrendi sorrendben elsőként a budapesti **Terematlétika Országos Diákolimpiai Döntőn** remekeltek, ahova három I. korcsoportos diákjuk jutott be. *Rostás Kevin* megnyerte a medicinlabda dobást, 4. lett kislabdával és 5. összetettben. *Balogh Szimonetta* bronzérmes lett kislabda hajításban, 4. medicinlabdával és 5. összetettben*. Nyári Dorina* bronzérmet nyert helyből távolugrásban.

A debreceni **Úszó Országos Diákolimpiai Döntő** a korábbiaknál is nagyobb sikereket hozta. A II. korcsoportban *Kirschner Dorina* mellen és gyorson is aranyérmet, *Lőrincz Dániel* pedig mindkét versenyszámban ezüstérmet nyert, akárcsak a III. korcsoportos *Pintér Dorka*. Ugyanott *Szerb Krisztián* mellúszásban ezüstérmes, gyorson 5. lett.

A nyíregyházi **Atlétika Országos Diákolimpiai** a még csak 10 éves *Farkas Virginia* a III. korcsoportban lett bajnok 800 méteres futásban, míg a IV. korcsoportos *Szívós Irén* bronzérmes lett 200 méteren, majd ezüstérmes a KEM-i svédváltóban.

A tanév végén Gödöllőn megrendezett **Mezei Futás Országos Diákolimpiai** Döntőben is folytatódott a remek sorozat: az I-II. korcsoportosok 1500 méteres távját *Farkas Virginia* nyerte, ötödikként pedig *Balogh Szimonetta* ért célba. A III-IV. korcsoportos lányok 2500 méteres versenyében *Szívós Irén* szerezte meg a harmadik helyet. Felkészítő testnevelő: *Kovácsné Kelemen Valéria.*********

*Felkészítő gyógypedagógusok: Gál Klára, Párizs Erika Ágnes, Bériné Bodó Éva, Nagyné Batin Erika, Ujjné Kordkovics Judit, Kertész Ágnes*

